Kosovë: Thirrje për bashkërendim e konsensus për bisedimet me Serbinë
Autoritetet në Kosovë thanë se bashkërendimi institucional është jetik për një marrëveshje me Serbinë që do të çonte në njohjen e ndërsjellë
Grupet e ekspertëve të Kosovës dhe Serbisë pritet të takohen këtë javë në Bruksel për të trajtuar temat e ngritura javën e kaluar në takimin ndërmjet kryeministrit të Kosovës Avdullah Hoti dhe presidentit të Serbisë, Aleksandër Vuçiç në Bruksel. Të dy udhëheqësit diskutuan të enjten e kaluar për çështjen e personave të zhdukur gjatë luftës dhe zhvillimin ekonomik, në bisedimet e ndërmjetësuara nga Bashkimi Evropian për normalizimin e marrëdhënieve ndërmjet tyre, pas një pezullimi 20 muajsh të tyre, me pajtimin që të vazhdojnë në shtator. Kryeministri Hoti u gjet nën kritika në Kosovë ku thuhet se me Serbinë duhet të diskutohet vetëm për njohje dhe duhet shmangur çdo mundësi që procesi të stërzgjatet me diskutime teknike. tha kryeministri Hoti. Ai i bëri këto komente në një konferencë për gazetarë së bashku me kryetarin e Partisë Demokratike, Lulzim Basha, i cili po qëndron në një vizitë zyrtare në Kosovë. Zoti Basha i cili po takohet me udhëheqësit e institucioneve dhe partive politike bëri thirrje për bashkërendim të gjitha forcave politike në Kosovë përballë sfidave me të cilat po përballet. tha zoti Basha. Bisedimet e ndërmjetësuara nga Bashkimi Evropian rifilluan pak ditë pasi që Prokuroria e Posaçme për Kosovën me seli në Hagë, publikoi njoftimin për ngritjen e akuzave ende të pakonfirmuara ndaj presidentit të Kosovës, Hashim Thaçi dhe kryetarit të Partisë Demokratike, Kadri Veseli, si të dyshuar për krime kundër njerëzimit dhe krime lufte. Publikimi i akuzave bëri që të dështojnë planet për një takim Kosovë-Serbi në Shtëpinë e Bardhë me 27 qershor, me ndërmjetësimin e ambasadorit Richard Grenell, i dërguar i posaçëm i presidentit Donald Trump për bisedimet e paqes Kosovë – Serbi. Presidenti i Kosovës Hashim Thaçi, i cili për herë të parë nuk është pjesë e procesit, tha sot se bisedimet me Serbinë duhet të përmbylljen me njohje të ndërsjellë dhe jo me aspekte teknike. tha presidenti Thaçi. Bisedimet Kosovë – Serbi të ndërmjetësuara nga Bashkimi Evropian që filluan në vitin 2011 siguruan një varg marrëveshjesh, një pjesë e madhe e të cilave nuk janë zbatuar kurrë dhe nuk arritën deri tani të përmbushin synimin kryesor për normalizimin e marrëdhënieve ndërmjet të dyja palëve.